Yayasan Nurul Yaqeen

Yayasan Nurul Yaqeen diperbadankan pada 12 Mac 1991 dan diasaskan oleh  Tan Sri Muhyiddin Yassin yang pada ketika itu merupakan Menteri Besar Johor ke-13 dan Ahli Dewan Negeri Johor untuk Bukit Serampang. Penubuhan yayasan ini adalah bertujuan untuk meningkatkan taraf pencapaian ekonomi, pendidikan, kepimpinan, kerohanian, keperibadian, dan kebudayaan masyarakat Malaysia terutama orang Melayu.

Sumbangan

Projek Hati Nurani: Sekolah Dalam Hospital
Projek ini bermula selepas Puan Sri Noorainee Abdul Rahman pada ketika itu merupakan isteri kepada Timbalan Perdana Menteri Malaysia ke-10,  Tan Sri Muhyiddin Yassin merasakan perlunya ada satu platform yang lebih baik bagi para kanak-kanak yang mendapat rawatan di hospital untuk meneruskan pembelajaran mereka. Beliau kemudiannya mengilhamkan satu projek dan menjadi penaung kepada projek tersebut yang dikenali sebagai Projek Hati Nurani: Sekolah Dalam Hospital. Ia adalah satu kerjasama antara Yayasan Nurul Yaqeen, Kementerian Pelajaran Malaysia dan Kementerian Kesihatan Malaysia.

Kementerian Pelajaran Malaysia kemudiannya telah memuktamadkan nama rasmi program ini sebagai Sekolah Dalam Hospital. Ianya di bawah pentadbiran Bahagian Pendidikan Khas sejajar dengan fungsi dan peranannya dalam kementerian tersebut.

Anugerah Tesis Terbaik
Anugerah Tesis Terbaik Yayasan Nurul Yaqeen anjuran bersama ISDEV, Universiti Sains Malaysia adalah satu pengiktirafan buat siswazah yang telah menghasilkan tesis terbaik di peringkat kebangsaan. Selain daripada itu, Anugerah Tesis Terbaik Tan Sri Muhyiddin Yassin bagi peringkat Doktor Falsafah dan Sarjana juga turut diperkenalkan pada tahun 2009 lalu.

Kursi Kepimpinan Islam Tuan Guru Haji Mohd Yassin bin Muhammad
Yayasan ini juga telah menubuhkan sebuah kursi kepimpinan Islam di atas nama Tuan Guru Haji Mohd Yassin bin Muhammad, ayahanda kepada Timbalan Perdana Menteri Malaysia ke-10,  Tan Sri Muhyiddin Yassin. Kursi ini telah dibiayai dengan peruntukan sebanyak RM500,000.00 bagi Universiti Sains Islam Malaysia (USIM).

Lihat juga
 Yayasan Golf Amal Tan Sri Muhyiddin

Rujukan

Yayasan di Malaysia
Yayasan pendidikan Muhyiddin Yassin